ગુજરાત વિધાનસભામાં 80 બેઠકો સાથે વિપક્ષનું સ્થાન મેળવ્યું છે તે કોંગ્રેસ વધારે મજબૂત અને તેના સભ્યો તોફાની છે તેથી સરકારને આસાનીથી સત્ર પૂર્ણ થાય તેવું માનવાને કારણ નથી. વિરોધપક્ષના યુવા નેતા પરેશ ધાનાનીએ સરકારને ચારેબાજુથી ધેરવા માટે શેડો મિનિસ્ટ્રી બનાવી છે, જે ગુજરાતમાં પહેલીવાર થઇ રહ્યું છે. વિપક્ષી નેતા પરેશ ધાનાની વિપક્ષના ધારાસભ્યો વચ્ચે સરકારના ખાતાઓની વહેંચણી કરવાના છે. એટલે કે જે ધારાસભ્યને જે ખાતુ મળે તે ખાતાની વાતો વિધાનસભામાં અને વિધાનસભા બહાર કરવાની જવાબદારી જે તે ધારાસભ્યની રહેશે. સરકારના ખાતામાં બેદરકારી અંગે વિપક્ષના સભ્યો ગુજરાતમાં જાહેરમાં સરકારને ઘેરવાનો પ્રયાસ કરશે. યુકે. કેનેડા અને ઓસ્ટ્રેલિયા જેવા દેશોમાં સત્તાધારી પક્ષની જેમ વિપક્ષ પણ શેડો મિનિસ્ટ્રીની રચના કરતો હોય છે. ભારતમાં પહેલીવાર ગુજરાતમાં આ પ્રયોગ થઇ રહ્યો છે.